Veel näeb suvisel Saaremaal samasuguseid punetavaid moonivälusid nagu Toscanas. Siin on kiviaiad. Ning siin on romantilisi külasid jalaga segada. Kus võib juhtuda imelugusid. Kord sõitsime ema ja vennaga lihtsalt Saaremaal ringi ning plaanisime ära käia ühel pronksiaegsel  asulaplatsil. Mida me üles ei leidnud. Selle asemel ootas meid ees midagi filmilikult sürreaalset. Mere ääres laius üks kapteniküla, uhkete verandadega puust häärberitega. Keset küla ühel suuremal muruplatsil laperdasid tuules nöörile kuivama riputatud valged linad. Sealsamas oli kaetud pikk laud, laua taga lõbus seltskond.